Մովսես Արիստակեսյանն ուսումնասիրել է «Վեոլիա Ջուր» ընկերության հետ ունեցած պայմանագիրը և եզրակացրել, որ Կառավարությունը Ջրմուղ կոյուղին` այդ թվում նաև հեղեղատարներն ամբողջությամբ վարձակալության տված և մրցույթում հաղթած «Վեոլիա Ջուր» ընկերությանն է տվել, որ սպասարկի: «Ցավալիորեն, պայմանագրի մեջ գրված է մեկ տող, անձրաևատարեր և հեղեղատարներ՝ առանց հստակեցնելու, որը, որտեղ և ինչ, ուստ, ինչպես բակային, այնպես էլ մայրուղիների հեղեղատարների սպասարկման հարցը բաց է մնացել: «Վեոլիա ջուրը» չունի կապիտալ ներդրումների ծրագիր, թեև պայմանագրում պարտավորվել է, որ մեկ տարում կկազմի այդ ծրագիրը և կիրականացնի այդ ներդրումները»,-ասաց նա: